Okresná prokuratúra Levice 
Šafárikova 7, 934 01 Levice 1	

Číslo: 1 Pv 348/14/4402	Levice, 20.10.2015 
EEČ : 2-31-112-2015

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Levice

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
	mladistvý
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Levice zo dňa 8.8.2014 spisová značka 1 Pv 348/14/4402 ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

po vzájomnej dohode s obvineným ml. XXXXX, že pôjdu chytať ryby, dňa 07.04.2014 v katastri obce Šarovce prišli k rieke Hron, kde v čase od 13.00 h do 14.45 h na vodnej nádrži Šarovce, ktorý ako kaprový rybársky revír č.2-5341-1-1 obhospodaruje Miestna organizácia Slovenského rybárskeho zväzu XXXXX, napriek to všeobecného zákazu lovu rýb v kaprových vodách lovili ryby pomocou podomácky vyrobených rybárskych prútov pozostávajúcich z palice, vlasca, plaváku a háčika    

Uznesením prokurátora Okresnej prokuratúry Levice zo dňa 8.8.2014, spisová značka 1 Pv 348/14/4402 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
XXXXX prokuratúry Levice uznesením sp.zn. 1Pv 348/14/4402 zo 
dňa 08.08.2014, právoplatným 03.09.2014 podľa § 216 odsek 1 Trestného poriadku podmienečne zastavil trestné stíhanie vedené proti obvinenému ml. XXXXX za  prečin pytliactva  formou spolupáchateľstva podľa § 20 Trestného zákona k § 310 odsek 1 trestného zákona na skutkovom základe uvedenom vo výrokovej časti citovaného uznesenia a obvinenému súčasne podľa § 216 odsek 2 Trestného poriadku určil skúšobnú dobu v trvaní 12 (dvanásť) mesiacov, ktorá obvinenému začala plynúť od právoplatnosti predmetného uznesenia o podmienečnom zastavení trestného stíhania. Skúšobná doba obvinenému uplynula dňa 03.09.2015.

         Z vyžiadaných správ z miesta trvalého bydliska – Obecného úradu Šarovce, z odboru  všeobecnej vnútornej správy Okresného úradu Levice, z previerky vykonanej Obvodným oddelením PZ  XXXXX, z výsledku lustrácie v systéme AVÍZO ako aj z odpisu Registra trestov Generálnej prokuratúry SR na osobu obvineného som zistila, že obvinený v skúšobnej dobe podmienečného zastavenia trestného stíhania viedol riadny život a nedopustil sa žiadneho protiprávneho konania, pre ktoré by bolo potrebné rozhodnúť o pokračovaní v jeho trestnom stíhaní v predmetnej veci. 

Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam,  prokurátor rozhodne, že sa obvinený osvedčil. 

S poukazom na uvedené skutočnosti bolo potrebné rozhodnúť tak, ako je uvedené  vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	Mgr. Silvia Grežová 
	 prokurátorka